[ca] La present tesi doctoral recull els resultats de tres estudis publicats en revistes internacionals especialitzades en TPH que segueixen un fil argumental comú entorn de la principal causa de morbimortalitat després d'aquest procediment, la MECR. Cada un d'ells incideix en un aspecte concret i de gran rellevància dins d'aquest context. El primer treball es centra en el disseny d'una nova plataforma d'alo-TPH amb dosis reduïdes de ciclofosfamida postrasplantament (dosi total de 60 mg/kg) i tacrolimus com a profilaxi farmacològica de la MECR per a pacients amb mielofibrosi d'alt risc. Els resultats de l'estudi s'han publicat a la revista Transplantation and Cellular Therapy el 2023. El segon treball avalua l'eficàcia i seguretat del tractament de rescat amb ruxolitinib en pacients multitractats amb MECR crònica refractària o dependent d'esteroides. Els resultats d'aquest estudi s'han publicat a la revista Transplantation and Cellular Therapy el 2022. Per últim, el tercer treball, inclòs en annexos, analitza l'impacte de la introducció de la ciclofosfamida postrasplantament com a profilaxi enfront de l'aparició de la MECR en pacients que reben dosis mieloablatives d'ICT. L'estudi avalua una població homogènia de pacients amb leucèmia aguda i síndrome mielodisplàsic d'alt risc. Ha estat recentment publicat a la revista European Journal of Haematology el 2023. Cada un d'aquests estudis aporta informació detallada i original sobre la prevenció i maneig de l'EICR, permetent una visió global de la situació actual i les possibles estratègies de millora. La temàtica triada té un interès especial, ja que, a diferència d'altres problemes clàssics associats al procediment, com són la toxicitat orgànica i/o el maneig d'infeccions oportunistes, on han aparegut avenços amb repercussió positiva en els resultats finals del procediment, l'EICR continua sent el principal obstacle després de l'alo-TPH.

[en] This doctoral thesis presents the findings of three studies published in international journals specializing in HSCT that revolve around the main cause of morbidity and mortality after this procedure, GVHD. Each study focuses on a specific aspect of great relevance in this context. The first work details the design of a new allo-HSCT platform with reduced post-transplant doses of cyclophosphamide (total dose of 60 mg/kg) and tacrolimus as GVHD prophylaxis for patients with high-risk myelofibrosis. It resulted in an article published in the journal Transplantation and Cellular Therapy in 2023. The second paper evaluates the efficacy and safety of ruxolitinib in patients with chronic steroid-refractory/dependent GVHD. It was published in the journal Transplantation and Cellular Therapy in 2022. Finally, the third paper included in the appendices, analyzes the impact of the introduction of post-transplant cyclophosphamide as GVHD prophylaxis in patients receiving myeloablative doses of TBI. The study was conducted in a homogeneous population of patients with acute leukemia and high-risk myelodysplastic syndrome. It was recently published in the European Journal of Haematology in 2023. Each of these studies provides detailed and original information on the prevention and management of GVHD, allowing an overview of the current situation and possible strategies for improvement. The selected topic is of particular interest, since, unlike other classic issues associated with the procedure, such as organic toxicity and management of opportunistic infections, where advances have been associated with positive outcomes, GVHD remains the main challenge after HSCT.